Georg Häggström

Georg Isidor Johannes Häggström (3. tammikuuta 1903 Tammisaari – 1. kesäkuuta 1986 Helsinki) oli suomalainen merikapteeni, joka toimi pitkään Helsingin sataman satamakapteenina. 

Henkilöhistoria
Georg Häggströmin vanhemmat olivat tullivirkailija Johannes Häggström ja Ida Alexandra Ståhlberg ja puoliso vuodesta 1938 Carin Pia Felicia Lindroth. Häggström tuli ylioppilaaksi 1922 ja valmistui yliperämieheksi 1928 ja merikapteeniksi Turussa 1931. Hän työskenteli höyrylaivojen perämiehenä ja päällikkönä merillä 1933–1937, meritarkastajana 1937–1938, Turun merikoulun opettajana 1938–1946, apulaissatamakapteenina Helsingissä 1946–1949 ja satamakapteenina 1950–1968. Häggströmillä oli myös useita merenkulkualaan liittyviä luottamustoimia.Kuka kukin on (Aikalaiskirja) 1954, s. 249 (Viitattu 22.7.2019)Kuolleita. Merikapteeni Georg Häggström. Helsingin Sanomat, 8.8.1986, s. 12.

Julkaisuja
 Från hav och hamn, 1974

 Lähteet 

Luokka:Suomalaiset merikapteenit
Luokka: Suomalaiset virkamiehet
Luokka: Suomalaiset opettajat
Luokka:Vuonna 1903 syntyneet
Luokka:Vuonna 1986 kuolleet